জিউস
টাইটানদের সঙ্গে যুদ্ধের পর জিউস তাঁর দুই দাদা পসেইডন ও হেডিসের সঙ্গে বিশ্বচরাচর ভাগ করে নেন। জিউস হন আকাশের দেবতা, পসেইডন সমুদ্রের এবং হেডিস মৃতলোক বা পাতালের দেবতা হন। প্রাচীন পৃথিবী গাইয়াকে কেউ দাবি করতে পারেন না। তাই তিনি এই তিন জনেরই নিয়ন্ত্রণাধীন থাকেন। এই কারণেই পসেইডনকে "ভূকম্প-সৃষ্টিকারী" (ভূমিকম্পের দেবতা) বলা হয় এবং হেডিস মৃত মানুষদের উপর নিজ আধিপত্য কায়েম করেন। (পেনথাস দেখুন)
লিডা (পুরাণ)
অন্য এক উৎস থেকে জানা যায় হেলেনের মা ছিলেন নেমেসিস (Νέμεσις), এবং তিনিও জিউসের মরাল রূপের সাথে মিলনের ফলে হেলেনকে গর্ভে ধারণ করেন। এক রাখাল তার প্রসবকৃত ডিম কুড়িয়ে পায় এবং তা লিডাকে দেয়। লিডা সেই ডিম একটি  সিন্দুকে রেখে ফোটায়, যখন হেলেনের জন্ম হয় তখন তাকে নিজের সন্তান হিসেবে গ্রহণ করে। জিউস হেলেনের জন্মকে স্মরণীয় করে রাখতে আকাশে একটি মরাল আকৃতির তারকামণ্ডলী সৃষ্টি করেন, যার নাম সিগনাস (Κύκνος)।